Virallinen lehti nro C 138 , 04/05/1998 s. 0100



A4-0101/98 Ehdotus neuvoston asetukseksi laivanrakennusteollisuudelle myönnettävää tukea koskevista uusista säännöistä (KOM(97)0469 - C4-0527/97 - 97/0249(CNS)) Ehdotus hyväksyttiin seuraavin tarkistuksin: (Tarkistus 25) Johdanto-osan 2 a kappale (uusi) >Alkuperäinen teksti> >EP:n äänestyksessä hyväksytty teksti> Euroopan parlamentti on tuonut julki huolestuneisuutensa ja se katsoo, että olisi tehtävä selvitys Aasian talouskriisin vaikutuksista ja Euroopan laivanrakennusteollisuudelle mahdollisesti aiheutuvista seurauksista, jotka liittyvät Aasian telakkateollisuuden tukemiseksi mahdollisesti toteutettaviin syrjiviin toimiin ja että jos Euroopan parlamentille ja neuvostolle annettavassa selvityksessä ilmenee näyttöä tällaisista syrjivistä toimista, komission ja neuvoston olisi ryhdyttävä tarpeellisiin toimiin Euroopan laivanrakennusteollisuuden etujen turvaamiseksi, (Tarkistus 21) Johdanto-osan 9 kappale >Alkuperäinen teksti> erityisesti toimintatuki ei ole kannattavin tapa rohkaista Euroopan laivanrakennusteollisuuttaparantamaan kilpailukykyään; siten toimintatuki on vähitellen poistettava ja painopiste siirrettävä kohti muita tukimuotoja kilpailukyvyn tarpeellisten parannusten edistämiseksi; tähän tarkoitukseen soveltuu esimerkiksi innovaatioihin suunnattu investointituki, >EP:n äänestyksessä hyväksytty teksti> sopimuskohtainen toimintatuki on maailmanmarkkinoilla nykyisin vallalla olevien tukikäytäntöjen mukaisesti perusteltu tapa säilyttää Euroopan laivanrakennusteollisuus; toimintatukea voidaan täydentää innovaatioihin suunnatulla investointituella kilpailukyvyn tarpeellisten parannusten edistämiseksi, edellyttäen että tällaisella tuella ei ole kilpailua vääristäviä vaikutuksia yhteismarkkinoilla, (Tarkistus 16) Johdanto-osan 11 kappale >Alkuperäinen teksti> vuotta ennen edellä mainittua päivämäärääyhteisö tarkastelee markkinatilannetta ja arvioi, vaikuttavatko kilpailua estävät käytännöt Euroopan telakoihin; jos siinä tai myöhäisemmässä vaiheessa todetaan toimialan kärsivän suurta vahinkoa käytettäessä sellaisia epärehellisen kilpailun käytäntöjä kuin haitallista hinnoittelua, yhteisö harkitsee asian vaatimien toimenpiteiden toteuttamista, >EP:n äänestyksessä hyväksytty teksti> vuotta ennen 31 päivää joulukuuta 2000komissio tarkastelee markkinatilannetta ja arvioi, vaikuttavatko kilpailua estävät käytännöt Euroopan telakoihin; jos todetaan, että toimiala ei kärsi kilpailua estävien käytäntöjen aiheuttamista haitoista kuten haitallisesta hinnoittelusta, toimintatuki lakkaa 31 päivänä joulukuuta 2000, (Tarkistus 17) Johdanto-osan 11 a kappale (uusi) >Alkuperäinen teksti> >EP:n äänestyksessä hyväksytty teksti> pystyäkseen laskemaan oikein yhteisön telakoilla vallitsevien laivanrakennuskustannusten ja yhteisön ulkopuolisten kilpailijoiden soveltamien hintojen välisen erotuksen komission on toteutettava tarpeelliset toimenpiteet voimassa olevien sopimusten mukaisesti varmistaakseen kolmansien maiden suurten yrityskeskittymien tai hallintayhtiöiden tilinpitoon tehtyjen kirjausten oikeellisuuden, (Tarkistus 18) Johdanto-osan 16 kappale >Alkuperäinen teksti> tarkka ja avoin valvonta on välttämätöntä tukipolitiikan tehokkuudelle, >EP:n äänestyksessä hyväksytty teksti> tarkka ja avoin valvonta on välttämätöntä , jotta tukipolitiikka olisi tehokasta eikä aiheuttaisi kilpailun vääristymistä Euroopan yhteisössä, (Tarkistus 2) 1 artiklan a kohdan toinen luetelmakohta >Alkuperäinen teksti> - bruttovetoisuudeltaan vähintään sadan tonnin aluksia, joita käytetään erityistarkoituksiin (esimerkiksi ruoppausalukset ja jäänmurtajat); >EP:n äänestyksessä hyväksytty teksti> - bruttovetoisuudeltaan vähintään sadan tonnin aluksia, joita käytetään erityistarkoituksiin (esimerkiksi ruoppausalukset, jäänmurtajat ja kelluvat tuotanto-, varastointi- ja purkulautat (FPSO); (Tarkistus 3) 1 artiklan d kohta >Alkuperäinen teksti> d) 'laivojen muuntamisella' a kohdassa määriteltyjen omalla käyttövoimalla kulkevien avomerikelpoisten bruttovetoisuudeltaan vähintään tuhannen tonnin kauppa-alusten muuntamista, jos muunnostoimenpiteet saavat aikaan huomattavia muutoksia ahtaussuunnitelmassa, rungossa, käyttöjärjestelmässä tai matkustajatiloissa; >EP:n äänestyksessä hyväksytty teksti> d) 'laivojen muuntamisella' a kohdassa määriteltyjen omalla käyttövoimalla kulkevien avomerikelpoisten bruttovetoisuudeltaan vähintään tuhannen tonnin kauppa-alusten muuntamista, jos muunnostoimenpiteet saavat aikaan huomattavia muutoksia ahtaussuunnitelmassa, rungossa, käyttöjärjestelmässä, matkustajatiloissa tai laivan erityistoimintoihin vaikuttavissa tekijöissä; (Tarkistus 4) 1 artiklan f kohta >Alkuperäinen teksti> f) 'tukea edeltävällä sopimusarvolla' tarkoitetaan sopimuksessa määrättyä hintaa sekä kaikkea telakalle suoraan myönnettyä tukea; >EP:n äänestyksessä hyväksytty teksti> f) 'tukea edeltävällä sopimusarvolla' tarkoitetaan sopimuksessa määrättyä ja toimitusajankohtana vahvistettua hintaa sekä kaikkea telakalle suoraan myönnettyä tukea; (Tarkistus 5) 3 artiklan 3 kohdan toinen alakohta >Alkuperäinen teksti> Kun eri jäsenvaltioiden välillä on kilpailua tietystä sopimuksesta, komissio edellyttää kuitenkin jonkin jäsenvaltion niin vaatiessa ennakkoilmoitusta kyseessä olevasta tukihankkeesta. Tällöin komissio tekee päätöksensä 30 päivän kuluessa ilmoituksen antamisesta; näitä tukihankkeita ei saa toteuttaa ilman komission lupaa. Näissä asioissa tekemissään päätöksissä komissio varmistaa, että suunniteltu tuki ei vaikuta kaupankäynnin edellytyksiin yhteisen edun kanssa ristiriitaisella tavalla. >EP:n äänestyksessä hyväksytty teksti> Kun eri jäsenvaltioiden välillä on kilpailua tietystä sopimuksesta, komissio edellyttää kuitenkin jonkin jäsenvaltion niin vaatiessa ennakkoilmoitusta kyseessä olevasta tukihankkeesta. Tällöin komissio tekee päätöksensä 30 päivän kuluessa ilmoituksen antamisesta; näitä tukihankkeita ei saa toteuttaa ilman komission lupaa. Näissä asioissa tekemissään päätöksissä komissio varmistaa, että suunniteltu tuki ei vääristä eri jäsenvaltioiden telakoiden välistä kilpailua siksi, että sitä myönnetään erilaisin perustein, ja ettei se vaikuta kaupankäynnin edellytyksiin yhteisen edun kanssa ristiriitaisella tavalla. (Tarkistus 20) 3 artiklan 5 a kohta (uusi) >Alkuperäinen teksti> >EP:n äänestyksessä hyväksytty teksti> 5a. Vuotta ennen 31 päivää joulukuuta 2000 komissio tarkastelee markkinatilannetta ja arvioi, vaikuttavatko kilpailua estävät käytännöt Euroopan telakoihin. Jos todetaan, että toimiala ei kärsi kilpailua estävien käytäntöjen aiheuttamista haitoista kuten haitallisesta hinnoittelusta, toimintatuki lakkaa 31 päivänä joulukuuta 2000. (Tarkistus 6) 4 artiklan 1 kohta >Alkuperäinen teksti> 1. Tukea, joka on tarkoitettu kattamaan laivanrakennus-, muuntamis- tai korjaustelakoiden osittaisesta tai täydestä sulkemisesta aiheutuvat tavalliset kustannukset, voidaan pitää yhteismarkkinoille soveltuvana, jos sulkemisesta johtuva kapasiteetin vähentyminen on todellista ja peruuttamatonta. >EP:n äänestyksessä hyväksytty teksti> 1. Tukea, joka on tarkoitettu kattamaan laivanrakennus-, muuntamis- tai korjaustelakoiden täydestä sulkemisesta aiheutuvat tavalliset kustannukset, voidaan pitää yhteismarkkinoille soveltuvana, jos sulkemisesta johtuva kapasiteetin vähentyminen on todellista ja peruuttamatonta. (Tarkistus 26) 4 artiklan 2 kohdan toinen luetelmakohta >Alkuperäinen teksti> - erotetuille tai ennenaikaiselle eläkkeelle siirretyille tai siirrettäville työntekijöille tarkoitettujen neuvontapalvelujen kulut, mukaan lukien telakoiden suorittamat maksut sellaisten pienyritysten perustamisen helpottamiseksi, jotka ovat kyseisistä telakoista riippumattomia ja joiden päätoimialana ei ole laivanrakennus-, muuntamis- tai korjaustoiminta, >EP:n äänestyksessä hyväksytty teksti> - erotetuille tai ennenaikaiselle eläkkeelle siirretyille tai siirrettäville työntekijöille tarkoitettujen neuvontapalvelujen kulut, mukaan lukien telakoiden suorittamat maksut sellaisten pienyritysten perustamisen helpottamiseksi, jotka ovat kyseisistä telakoista riippumattomia ja joiden toimialana ei ole laivanrakennus-, muuntamis- tai korjaustoiminta, (Tarkistus 23) 5 artiklan 1 kohdan johdantokappale >Alkuperäinen teksti> 1. Tukea vaikeuksissa olevien yritysten pelastamiseen ja rakenneuudistukseen, mukaan lukien pääomasijoitukset, velkojen poistot, tuetut lainat, tappioiden korvaus ja takaukset, voidaan poikkeuksellisesti pitää yhteismarkkinoille soveltuvana, jos se noudattaa vaikeuksissa olevien yritysten pelastamiseen ja rakennemuutokseen myönnettävää valtion tukea koskevia yhteisön suuntaviivoja, jotka on julkaistu 23 päivänä joulukuuta 1994 Euroopan yhteisöjen virallisessa lehdessä N:o C 368, sekä kaikkia näiden suuntaviivojen muutoksia, ja erityisesti rakenneuudistuksen osalta täyttää seuraavat edellytykset: >EP:n äänestyksessä hyväksytty teksti> 1. Tukea vaikeuksissa olevien yritysten pelastamiseen ja rakenneuudistukseen, mukaan lukien pääomasijoitukset, velkojen poistot, tuetut lainat, tappioiden korvaus ja takaukset, voidaan kertaluontoisena poikkeuksena pitää yhteismarkkinoille soveltuvana, jos se noudattaa vaikeuksissa olevien yritysten pelastamiseen ja rakennemuutokseen myönnettävää valtion tukea koskevia yhteisön suuntaviivoja, jotka on julkaistu 23 päivänä joulukuuta 1994 Euroopan yhteisöjen virallisessa lehdessä N:o C 368, sekä kaikkia näiden suuntaviivojen muutoksia, ja erityisesti rakenneuudistuksen osalta täyttää seuraavat edellytykset: (Tarkistus 9) 5 artiklan 1 kohdan kolmas luetelmakohta >Alkuperäinen teksti> - on olemassa toteuttamiskelpoinen rakenneuudistussuunnitelma, joka palauttaa yrityksen pitkäaikaisen elinkelpoisuuden kohtuullisessa ajassa, >EP:n äänestyksessä hyväksytty teksti> - toteutetaan realistisiin edellytyksiin perustuva rakenneuudistusohjelma, joka palauttaa yrityksen elinkelpoisuuden määräajassa ennakolta vahvistettujen kriteerien mukaisesti, (Tarkistus 10) 5 artiklan 1 kohdan yhdeksäs luetelmakohta >Alkuperäinen teksti> - suljetun kapasiteetin on pysyttävä suljettuna vähintään kymmenen vuotta siitä päivästä, jolloin komissio hyväksyi tuen, >EP:n äänestyksessä hyväksytty teksti> - suljetun kapasiteetin on pysyttävä suljettuna. Mikäli suljettu kapasiteetti tästä huolimatta avataan uudelleen alusten tai alusten osien rakentamistarkoituksessa, komissio huolehtii siitä, että maksettu tuki maksetaan takaisin, (Tarkistus 27) 5 artiklan 3 kohta >Alkuperäinen teksti> 3. Ennen kuin komissio ottaa kantaa asiaan se pyytää jäsenvaltioilta lausunnon aina tuen ylittäessä kymmenen miljoonaa ecua. >EP:n äänestyksessä hyväksytty teksti> 3. Ennen kuin komissio ottaa kantaa asiaan se pyytää jäsenvaltioilta lausunnon aina tuen ylittäessä kymmenen miljoonaa ecua. Komissio ilmoittaa jäsenvaltioille kaikista sille tehdyistä tuen myöntämistä koskevista pyynnöistä, jotka kuuluvat tämän asetuksen piiriin. (Tarkistus 12) 6 artiklan toinen a luetelmakohta (uusi) >Alkuperäinen teksti> >EP:n äänestyksessä hyväksytty teksti> - tukea saavan innovaatiohankkeen tulos hyödynnetään kaupallisesti, on kannattava ja maksetaan takaisin jakson aikana, joka ei saa ylittää 5 vuotta. (Tarkistus 13) 9 artiklan ainoa a alakohta (uusi) >Alkuperäinen teksti> >EP:n äänestyksessä hyväksytty teksti> Ympäristönsuojeluun tarkoitettua tukea voidaan myöntää vain siinä tapauksessa, että se ei johda kapasiteetin lisäykseen. (Tarkistus 14) 10 artiklan 2 a kohta (uusi) >Alkuperäinen teksti> >EP:n äänestyksessä hyväksytty teksti> 2a. Komissio on velvollinen hankkimaan mahdollisimman luotettavaa tietoa siitä, miten tuensaajat noudattavat tämän asetuksen mukaisia tuen vastaanottamisen ehtoja. Komissio voi käyttää tähän tarkoitukseen ulkopuolista konsulttiapua, vaatia nähdäkseen kaikki asiakirjat ja suorittaa tarkastuksia tukea saavissa yrityksissä. Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston asetukseksi laivanrakennusteollisuudelle myönnettävää tukea koskevista uusista säännöistä (KOM(97)0469 - C4-0527/97 - 97/0249(CNS))(Kuulemismenettely) Euroopan parlamentti, joka - ottaa huomioon komission ehdotuksen neuvostolle (KOM(97)0469 - 97/0249(CNS)), - neuvoston kuultua sitä EY:n perustamissopimuksen 92 artiklan 3 kohdan e alakohdan, 94 artiklan ja 113 artiklan mukaisesti (C4-0527/97), - ottaa huomioon työjärjestyksensä 58 artiklan, - ottaa huomioon komission tiedonannon neuvostolle, Euroopan parlamentille, talous- ja sosiaalikomitealle ja alueiden komitealle «Euroopan yhteisön uusi laivanrakennuspolitiikka» (KOM(97)0470 - C4-0548/97), - ottaa huomioon talous- ja raha-asioita sekä teollisuuspolitiikkaa käsittelevän valiokunnan mietinnön ja tutkimusta, teknologista kehittämistä ja energia-asioita käsittelevän valiokunnan, taloudellisten ulkosuhteiden valiokunnan ja liikenne- ja matkailuvaliokunnan lausunnot (A4-0101/98); 1. Hyväksyy komission ehdotuksen parlamentin tekemin tarkistuksin; 2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti; 3. Pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta; 4. Pyytää neuvottelumenettelyn aloittamista, jos neuvosto aikoo poiketa parlamentin hyväksymästä sanamuodosta; 5. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen; 6. Kehottaa puhemiestään välittämään tämän lausunnon neuvostolle ja komissiolle.